A hitelek futamidejét sok tényező határozza meg, így a felvett összeg nagysága, a fedezetként szolgáló ingatlan értéke és a havi jövedelem is, melyet igazolni tudtok. A havi törlesztőrészlet nagyságát szintén befolyásolják ezek a tényezők, illetve nyilván az is, hogy mekkora összeget tudtok bevállalni biztonsággal, ami nem okoz gondot számotokra havi kiadásként éveken keresztül. A kamatperiódus az az időszak, melynek hossza alatt a meghatározott kamat nem változik. Tehát az 5 éves kamatperiódus alatt a havi törlesztőrészlet 5 évig fix marad számotokra, semmilyen külső tényező nem befolyásolhatja azt sem negatív, sem pozitív irányba. Ez egy kiszámítható és megnyugtató dolog az ügyfelek és a bankok számára is.